open-index/open-wikipedia-markdown huggingface dataset:
காத்மாண்டு காட்சி கோபுரம்

**காத்மாண்டு காட்சி கோபுரம்** (*Kathmandu View Tower*) நேபாளத்தின் காத்மாண்டுவில் தற்போது கட்டப்பட்டு வரும் ஒரு கட்டடமாகும். 29-அடுக்குகளைக் கொண்ட மிக உயரமான கட்டடமாகக் கட்டுவதற்கு திட்டமிடப்பட்டுள்ளது. காத்மாண்டு நகரத்தின்  பழைய பேருந்து பூங்காவில் கட்டப்படும் இக்கோபுரத்தில் வணிக வளாகமும் இடம்பெறும். 

2015 ஆம் ஆண்டு நவம்பர் மாதம் 11 ஆம் தேதியன்று நேபாளத்தின் துணைத் தலைவர் நந்தா பகதூர் பன் அட்டிக்கல் நாட்டி தொடங்கி வைத்தார். காத்மாண்டு காட்சி கோபுரத்தின் கட்டுமானப் பணி 2016 ஆம் ஆண்டு ஆகத்து  மாதம் 14 ஆம் தேதியன்று தொடங்கியது.

2020 ஆம் ஆண்டு நிலவரப்படி கட்டடத்தின் 15 சதவீத பணிகள் மட்டுமே நிறைவடைந்ததாக தெரிவிக்கப்பட்டது.

## மேற்கோள்கள்

பகுப்பு:நேபாளம்
பகுப்பு:காத்மாண்டு மாவட்டம்
சிறு தொலைவு வானூர்தி நிலையம்

**சிறு தொலைவு வானூர்தி நிலையம்** (ஆங்கிலம்: *Short Take-Off and Landing*) மலாய்: *Lapangan Berlepas dan Mendarat Pendek*) என்பது சிறிய தொலைவு இடத்தில் வானூர்திகள் தரை இறங்குவதற்கும்; பின்னர் தரையில் இருந்து மேல் எழுவதற்கும் வடிவமைக்கப்பட்ட வானூர்தி நிலையமாகும்.

இந்த வானூர்தி நிலையத்தைச் சுருக்கமாக சுத்தோல் நிலையம் *(STOLport or STOLPORT)* என்றும் அழைக்கிறார்கள். 2008-ஆம் ஆண்டிற்குப் பின்னர் தான் சிறு தொலைவு ஏற்ற இறக்க வானூர்தி நிலையம் எனும் பெயர்ச் சொல் பயன்பாட்டிற்கு வந்தது.

## பொது

ஒரு சுத்தோல் வானூர்தி நிலையம் *(STOLport);* பொதுவாக 1,500 மீ. (5,000 அடிக்கும்) குறைவான குறுகிய ஒற்றை ஓடுபாதையைக் கொண்டது. 

சுத்தோல் வானூர்தி நிலையங்கள் குறிப்பிட்ட சில வகையான வானூர்திகளை மட்டுமே ஏற்றுக் கொள்கின்றன. பெரும்பாலும் சிறிய காற்றாடிகள் (அலகுகள்) கொண்ட வானூர்திகளையும்; ஒரு வரம்புக்கு உட்பட்ட எரிபொருளை எடுக்கக்கூடிய வானூர்திகளையும் ஏற்றுக் கொள்கின்றன.

### சுத்தோல் வானூர்தி நிலையம்

பொதுவாகவே, குறுகிய ஓடுபாதை வசதிகள் கொண்ட எல்லா சிறு தொலைவு ஏற்ற இறக்க வானூர்தி நிலையங்களையும் வானூர்தி நிலையங்கள் என்றே அழைக்கப் படுகின்றன. 

1970-களின் முற்பகுதி வரையில் சுத்தோல் வானூர்தி நிலையம் *(STOLport)* என்ற சொல் பயன்படுத்தப்படவில்லை.

## எசுகேசு வானூர்தி நிறுவனம்

மலேசியாவைச் சேர்ந்த எசுகேசு வானூர்தி நிறுவனம் *(SKS Airways),* மலேசிய உள்நாட்டுத் தீவுகளில் இருக்கும் சுத்தோல் வானூர்தி நிலையங்களின் மீது தன் கவனத்தைச் செலுத்தியது. அதன் பின்னர் சனவரி 2022-இல் தன் வணிகச் செயல்பாட்டைத் தொடங்கியது.

தொடக்கத்தில் அந்த நிறுவனம், சுபாங் அல்லது ஜொகூர் பாரு  ஆகிய வானூர்தி நிலையத்தில் இருந்து பங்கோர் தீவு, ரெடாங் தீவு மற்றும் தியோமான் தீவு போன்ற தீவுகளுக்குத் தன் இரட்டை ஓட்டர் *(Twin Otter)* ரக வானூர்திகளைப் பயன்படுத்தியது.

## மேற்கோள்கள்

## மேல் விவரங்கள்
*A Flight Investigation using Variable Glide Path Trajectories to Compensate for Winds and Moderate Wind Shears.
*Elevated STOLport Test Facility Conceptual Development and Cost Study.
*Technical Feasibility of Floating Interim Manhattan STOLport.

## மேலும் காண்க

பகுப்பு:மலேசியாவில் போக்குவரத்து
கலைமான் கொம்பு பெரணி

**கலைமான் கொம்பு பெரணி** (*Platycerium bifurcatum*, the *elkhorn fern* or *common staghorn fern* ) என்பது சாவகம், நியூ கினி, கிழக்கு ஆத்திரேலியா, நியூ சவுத் வேல்ஸ், குயின்ஸ்லாந்து, லோர்ட் ஹாவ் தீவு போன்ற பகுதிகளில் காணபடும் ஒரு வகை பன்னம் ஆகும். இது பொதுவாக மழைக்காடுகளுக்கு அருகாமையில் மேலொட்டியாக வளரக் கூடியது. இது  உயரமும்,  அகலம் வரை வளரக்கூடியது.  இதய வடிவிலான வறண்ட  நீளமான தண்டுகளைக் கொண்டுள்ளது. இதன் இலைகள் வளைந்தவையாகவும், சாம்பல்-பச்சை நிறத்தில் முட்கரண்டி போன்று பட்டை வடிவிலானவையாக செழுமையானதாக இருக்கும். அவை  நீளம் வரை வளரும்.

இதன் தாரவியல் பெயரில் உள்ள *பிளாட்டிசீரியம்* என்ற பேரினப் பெயரானது கிரேக்கச் சொல்லான பிளாட்டிஸ் (தட்டையான) மற்றும் *செராஸ்* (கொம்பு) ஆகியவற்றின் சேர்கையில் உருவானது. அதே சமயம் *பைஃபுர்காட்டம்* என்ற  அடைமொழியானது *பிளவுபட்ட* அல்லது முட்கரண்டி என்று பொருள்படும் சொல்லாகும். இரண்டு பெயர்களும் செழுமையான இலைகளைக் குறிக்கின்றன.

*கலைமான் கொம்பு பெரணி* தோட்டங்களில் ஒரு அலங்காரத் தாவரமாக வளர்க்கப்படுகிறது. இதற்கு தேவைப்படும் குறைந்தபட்ச வெப்பநிலையான  ஆகும். இந்த வெப்பநிலை உள்ள, மிதவெப்பமண்டலப் பகுதிகளில் இதை வெட்ட வெளியில் பாதுகாப்பான இடங்களில் வளர்க்கலாம். இல்லையெனில் இதை வீட்டு தாவரமாக மட்டுமே வளர்க்க இயலும்.  இது ராயல் தோட்டக்கலை சங்கத்தின் கார்டன் மெரிட் விருதைப் பெற்றுள்ளது.
இடது|thumb|271x271px| பிளாட்டிசீரியம் பைஃபர்காட்டம் ஸ்போராஞ்சியா
## குறிப்புகள்

பகுப்பு:மேலொட்டிகள்
பாக்கித்தான் அறிவியல் மேம்பாட்டு சங்கம்

**பாக்கித்தான் அறிவியல் மேம்பாட்டு சங்கம்** (*Pakistan Association for the Advancement of Science*) பாக்கித்தான் நாட்டின் லாகூர் நகரத்தை தலைமையிடமாகக் கொண்டு செயல்படுகிறது. இந்த அமைப்பு பாக்கித்தான் சுதந்திரம் அடைந்த உடனேயே 1947 ஆம் ஆண்டு திசம்பர் மாதத்தில் நிறுவப்பட்டது. நாட்டின் பழமையான மற்றும் முதன்மையான அறிவியல் நிறுவனங்களில் இதுவும் ஒன்றாகும். பாக்கித்தான் நாட்டில் அறிவியலின் மேம்பாடு, அறிவியல் விழிப்புணர்வு ஆகியவற்றை நாட்டு மக்களிடைய உருவாக்குவது இச்சங்கத்தின் நோக்கமாகும். அறிவியல் கூட்டங்களுக்கு உரிய குழுக்களை வழங்குதல், அறிவியல் ஆய்வுக் கட்டுரைகள் வெளியிடுவதை எளிதாக்குதல் போன்றவையும் இம்மன்றத்தின் பணிகளாகும்.

## மேற்கோள்கள்

## மேலும் வாசிக்க
* 

பகுப்பு:பாக்கித்தானிய அமைப்புகள்
ரெடாங் தீவு

**ரெடாங் தீவு** (மலாய்: *Pulau Redang*; ஆங்கிலம்: *Redang Island*; சீனம்: 热浪岛; ஜாவி: ڤولاو رداڠ) என்பது மலேசியா, திராங்கானு மாநிலத்தில், கோலா நெருஸ் மாவட்டத்தில் தென்சீனக் கடலில் அமைந்து உள்ள ஒரு தீவு.

தீபகற்ப மலேசியாவின் கிழக்கு கடற்கரையில் உள்ள மிகப் பெரிய தீவுகளில் ஒன்றாகும். மேலும் இது உலகின் மிக அழகான தீவுகளில் ஒன்றாகவும் தேர்வு செய்யப்பட்டு உள்ளது.

திராங்கானு மாநிலத்தின் கிழக்கு கடற்கரையில் இருந்து 30 கி.மீ. தொலைவில் அமைந்துள்ளது. மேலும் இந்த ரெடாங் தீவு 7 கி.மீ. நீளமும் 6 கி.மீ. அகலமும் கொண்டது.

## பொது
ரெடாங் தீவுக் கூட்டத்தில் ஒன்பது தீவுகள் உள்ளன.

* ரெடாங் தீவு - *Pulau Redang*  
* லீமா தீவு - *Pulau Lima*  
* பாக்கு பெசார் தீவு - *Pulau Paku Besar*  
* பாக்கு கெச்சில் தீவு - *Pulau Paku Keci*l  
* கெரங்கா கெச்சில் தீவு - *Pulau Kerengga Kecil* 
* கெரங்கா பெசார் தீவு - *Pulau Kerengga Besar* 
* ஏக்கோர் தெபு தீவு - *Pulau Ekor Tebu* 
* லிங் தீவு - *Pulau Ling*  
* பினாங்கு தீவு - *Pulau Pinang*

ரெடாங் கடல் பூங்காவில் உள்ள அனைத்துத் தீவுகளிலும் ரெடாங் தீவு தான் மிகப் பெரியது. ரெடாங் தீவில் ஓர் உயரமான குன்று உள்ளது. அதன் பெயர் புக்கிட் பெசார் *(Bukit Besar).* கடல் மட்டத்தில் இருந்து 359 மீ உயரத்தில் உள்ளது.

## ரெடாங் தீவுக் கூட்டம்

ரெடாங் தீவுக் கூட்டம் மலேசியக் கடல் பூங்காக்கள் அரசிதழில் வெளியிடப்பட்டு பாதுகாக்கப் படுகிறது *(Gazetted and Protected as Marine Parks of Malaysia).* தற்போது, ரெடாங் தீவு, லாங் தெங்கா தீவு *(Lang Tengah Island),* பெர்கெந்தியான் தீவு *(Perhentian Island)* மற்றும் கப்பாஸ் தீவு *(Kapas Island)* ஆகிய பெரிய தீவுகளில் மட்டுமே பார்வையாளர்களுக்கான தங்கும் விடுதி வசதிகள் உள்ளன.

ஆமைகள் முட்டையிடுவதற்கான தளமாகவும் இந்தத் தீவு விளங்குகிறது. மேலும் ஆமைகள் முட்டையிடும் கடற்கரைப் பகுதி மென்மையான வெள்ளை மணலால் மூடப்பட்டு இருக்கும். கடற்கரையில் இருந்து சில மீட்டர் தூரத்தில் பவளப் பாறைகளையும் மீன்களையும் தெளிவாகப் பார்க்கலாம்.

### ரெடாங் கடல் பூங்கா

ரெடாங் கடல் பூங்கா நிர்வாக மன்றம் *(Pulau Redang Marine Parks)* எனும் ஒரு பாதுகாப்பு மன்றம் உள்ளது. இந்த மன்றம், சுற்றுலாப் பயணிகளின் தவறான நடவடிக்கைகளைத் தவிர்ப்பதில் முதன்மை காட்டுகிறது.

கழிவுப் பொருட்களைக் கட்டுப் படுத்துதல்; பவளப் பாறைகளின் வாழ்விடங்களைப் பாதுகாத்தல் போன்ற்வை அந்த மன்றத்தின் முக்கிய இலக்குகளாக அமைகின்றன.

## காலநிலை

ரெடாங் தீவு வெப்பமண்டல காலநிலையைக் கொண்டது. வெப்பநிலை சுமார் 30 செல்சியஸ். அடிக்கடி இடியுடன் கூடிய மழை பெய்யும். தென் சீனக் கடலின் வடகிழக்குப் பருவமழையால் ரெடாங் தீவு பாதிக்கப்படுகிறது. அந்தக் காலக்கட்டத்தில் பெரும்பாலான ஓய்வு விடுதிகள் மூடப்படுகின்றன.

அக்டோபர் முதல் மார்ச் மாதம் வரையில் படகு போக்குவரத்திற்குத் தடை செய்யப்பட்டு உள்ளது. மழையின் அளவு ஆண்டு முழுவதும் மாறுபடும். நவம்பர் முதல் பிப்ரவரி வரை அதிக மழை பெய்யும். ஏப்ரல் முதல் ஆகஸ்டு வரை வறட்சியான காலம்.

## ரெடாங் தீவு காட்சியகம்




## மேற்கோள்கள்

## வெளி இணைப்புகள்
*

* SEATRU - A sea turtle project in Redang, Malaysia
* Tourism Malaysia - Pulau Redang
* http://www.scaryforkids.com/redang-island/

பகுப்பு:மலேசியாவின் தீவுகள்‎
பகுப்பு:திராங்கானு
சாம்பல்-தலை தேன்சிட்டு

**சாம்பல் தலை தேன்சிட்டு** (*Grey-hooded Sunbird*)(*ஏத்தோபிகா பிரிமிஜெனியா*) என்பது நெக்டரினிடே குடும்பத்தில் உள்ள ஒரு பறவை சிற்றினம் ஆகும். இது பிலிப்பீன்சில் மட்டுமே காணப்படும் அகணிய உயிரி. இதன் இயற்கை வாழ்விடம் வெப்பமண்டல ஈரமான மலைக் காடுகள் ஆகும்.

## விளக்கம்
இடது|thumb|228x228px| 2009-ல் பிலிப்பீன்சில் வெளியிடப்பட்ட அஞ்சல் முத்திரையில் சாம்பல் தலை தேன்சிட்டு
ஈபேர்டு அமைப்பு இப்பறவையினை "மிண்டானாவோவில் உள்ள - உயரமான மலைக்காடுகளின் சிறிய பறவை என்றும், சாம்பல் தலை மற்றும் மார்பினையும், *ஆலிவ்*-பச்சை முதுகு மற்றும் இறக்கைகளையும், வெள்ளை மேல் வயிற்றினையும், மஞ்சள் நிற கீழ் வயிறு மற்றும் பக்கவாட்டினையும் கொண்டது. இதனுடைய வாலின் முனை வெண்மையாக உள்ளது. ஆணுக்குப் பச்சை நிற நெற்றி மற்றும் கன்னத் திட்டுகள் உள்ளன. வடகிழக்கு மிண்டானாவோவைச் சேர்ந்த ஆண்களுக்கு மேல் மார்புக்குக் கீழே மஞ்சள் நிறப் பட்டை உள்ளது. அபே மற்றும் தோபோலி தேன்சிட்டுகள் போன்றது இவை; ஆனால் சாம்பல் தலை தேன்சிட்டின் மேல் வயிறு வெள்ளை நிறமுடையது” என விவரிக்கின்றது.

### துணையினங்கள்
இந்தச் சிற்றினத்தின் கீழ் இரண்டு துணையினங்கள் அங்கீகரிக்கப்பட்டுள்ளன:

* *ஏத்தோபிகா பிரிமிஜெனியா* *பிரிமிஜெனியா*: மேற்கு, மத்திய மற்றும் தெற்கு மிண்டானாவோவில் காணப்படுகிறது; வெற்று மார்பகம்
* *ஏத்தோபிகா பிரிமிஜெனியா டையுடே* வடகிழக்கு மிண்டானாவோவில் காணப்படுகிறது; சாம்பல் நிற ஒட்டுமொத்த தோற்றம், மார்பகத்தில் மஞ்சள் புள்ளியுடன் வெள்ளைக் கோடு 

## பரவல்
சாம்பல் தலை தேன்சிட்டு வெப்பமண்டல ஈரமான மலைக் காடுகள் மற்றும் 1,000 மீ உயரத்திற்கு மேல் வன விளிம்புகளில் காணப்படுகிறது. இவை 1,700 மீ உயரம் வரை காணப்படலாம். இவை வாழைப்பூக்களைச் சுற்றி அடிக்கடி காணப்படும்.

## நிலை
பன்னாட்டு இயற்கைப் பாதுகாப்புச் சங்கம், இந்த பறவையை 2020-ல் தீவாய்ப்புக் கவலை குறைந்த இனமாக மதிப்பிட்டுள்ளது. இது முன்னர் அச்சுறு நிலைய அண்மித்த இனமாக இருந்தது. இதன் வரம்பு வரையறுக்கப்பட்டதாக இருந்தபோதிலும், இது உள்நாட்டில் பொதுவானது என்று கூறப்படுகிறது. இது ஒரு சதுர கிலோ மீட்டர் பரப்பில் 50 பறவைகள் என்ற அளவில் காணப்படுகிறது. இதன் எண்ணிக்கை சுமார் 20,000 - 49,999 என மதிப்பிடப்பட்டுள்ளது. இது கரடுமுரடான மற்றும் அணுக முடியாத மலைகளில் காணப்படுவதா, இதன் வாழ்விடத்தின் பெரும்பகுதியை அப்படியே இருக்க அனுமதித்துள்ளது. இருப்பினும், காடழிப்பு, சுரங்கம், நில மாற்றம் மற்றும் வெட்டுதல் மற்றும் எரித்தல் ஆகியவற்றின் மூலம் வாழ்விட இழப்பால் இதனுடைய வாழ்வு பாதிக்கப்பட்டுள்ளது.

பொருத்தமான வாழ்விடப் பகுதிகளுக்குப் பாதுகாப்பை வழங்குதல் மற்றும் ஹமிகியூட்டான் மலைப் போன்ற முக்கியமான பகுதிகளைத் தொடர்ந்து கண்காணித்தல் உள்ளிட்ட பாதுகாப்பு நடவடிக்கைகளை வலுப்படுத்தப் பல முன்மொழிவுகள் செய்யப்பட்டுள்ளன.

## மேற்கோள்கள்

பகுப்பு:தேன்சிட்டு
மனோன்மணி (எழுத்தாளர்)

*இது மனோன்மணி எழுத்தாளரைப் பற்றிய கட்டுரை. மனோன்மணி திரைப்படம் குறித்து படிக்க [[மனோன்மணி (திரைப்படம்)]]*

**மனோன்மணி** என்றழைக்கப்படும் **சுகவன முருகன்** தமிழ்நாடு கிருஷ்ணகிரி மாவட்டம், காவேரிப்பட்டணத்தைச் சேர்ந்தவர். சவுளூர் நடுநிலைப்பள்ளியில் கணித ஆசிரியராகப் பணியாற்றியவர்.  

## பல்துறை
இவர் சிற்றிதழ் ஆசிரியர், பதிப்பாளர், தொல்லியல் ஆர்வலர், கவிஞர் என்று பல பரிமாணங்களைக் கொண்டவர் ஆவார்.  கவிதைகள், கட்டுரைகள் எழுதி வரும் இவர் ஒரு வரலாற்று ஆய்வாளரும் ஆவார்.  வரலாற்று ஆய்வுகளில் மிகுந்த அக்கறை கொண்டவர்.

## சிறப்புகள்
‘புது எழுத்து’ சிற்றிதழ் மூலம் சிறப்பான காத்திரமான பங்களிப்புகளைச் செய்தவர். தொல்லியல் தொடர்பாக ‘சாசனம்’ என்ற இதழை நடத்திவருகிறார்.  

## முதல் சிற்றிதழ் விருது
தமிழ்ப் பல்கலைக்கழகம், தமிழ் இலக்கியத்திற்கு வளம் சேர்க்கும் வகையில் ஏற்படுத்திய சிற்றிதழுக்கான முதல் விருதை புது எழுத்து பெற்றது. இதில் பரிசுத்தொகை ரூ.1.5 இலட்சமும் பாராட்டுப் பத்திரமும் அடங்கும். நோபல் பரிசு பெற்ற நூற்றாண்டுக் காலத் தனிமை என்னும் புதினம் தமிழில் மொழிபெயர்க்கப்பட்டு, புது எழுத்து இதழில் தொடராக வெளிவந்ததைப் பாராட்டி இவ்விருது வழங்கப்பெற்றது. இவ்விதழில் மலையாளக் கவிஞர் ஏ.அய்யப்பனின் கதைத்தொகுப்பு முதலில் தமிழில் வெளியானது. தகடூர் என்னும் அரிய வரலாற்று நூல் மீள் பதிப்பு, கிருஷ்ணதேவராயர் காலத்தில் நூனிஸ் என்ற போர்த்துக்கீசிய வணிகர் தமிழகத்திற்கு வருகை புரிந்ததை பயண நூலாக வெளியிட்டமை உள்ளிட்ட பல சிறப்புகளைக்ள கொண்டது இவ்விதழ்.

## சோதனை முயற்சிகள்
புது எழுத்து இதழின் சோதனை முயற்சிகளாக நகுலனின் அந்த 'மஞ்சள் நிறப் பூனைக்குட்டி' குறும்புதினம், வெங்கடேசனின் நீள்கதைகள், ஜோஸ் அன்றாயன் கதைகள், ஸ்ரீநேசன், கண்டராதித்தன், சபரிநாதன், மனோமோகன் கவிதைகள், மொழிபெயர்ப்பு இணைப்பிதழ்கள், குறிப்பாக காப்ரியேல் கார்சியா மார்க்கேஸின் 'முன்கூறப்பட்ட சாவின் சரித்திரம்', சரமாகோவின் 'அறியப்படாத தீவின் கதை' போன்றவற்றின் மொழிபெயர்ப்புகள் போன்றவை ஆகும். சென்னையிலுள்ள ரோஜா முத்தையா ஆராய்ச்சி நூலகம் புது எழுத்து இதழ்களை முழுமையாக டிஜிட்டலாக்கும் பணியை மேற்கொண்டுள்ளது. பொதுமைப்படுத்தப்பட்ட ‘புது எழுத்து’ இதழ்களை இலவசமாகத் தரவிறக்கம் செய்து படிக்க இம்முயற்சி உதவிபுரியும். 

## மேற்கோள்கள்

## வெளியிணைப்புகள்
* லஞ்சம் வாங்கினாலும் கொடுத்தாலும் மரண தண்டனை விதித்த மன்னன்: 700 ஆண்டுகளுக்கு முந்தைய கல்வெட்டில் தகவல், இந்து தமிழ் திசை, 10 அக்டோபர் 2014
* அருகே சாலையோரம் தங்கக்காசுகள் கண்டெடுப்பு: புதையல் தேடி பொதுமக்கள் குவிந்தனர், இந்து தமிழ் திசை, 10 அக்டோபர் 2014
* கிருஷ்ணகிரி மாவட்டம் சூளகிரி அருகே﻿ 2,000 ஆண்டுகளுக்கு முந்தைய பாறைக் கீறல் ஓவியங்கள் கண்டுபிடிப்பு﻿, இந்து தமிழ் திசை, 3 டிசம்பர் 2016
* தேன்கனிக்கோட்டை அருகே 5 ஆயிரம் ஆண்டுகளுக்கு முற்பட்ட புதிய கற்கால கருவிகளை கூர் தீட்டும் போது ஏற்பட்ட குழிகள் தொல்லியல் ஆய்வாளர்கள் தகவல், இந்து தமிழ் திசை, 21 பிப்ரவரி 2021

பகுப்பு:தமிழ் எழுத்தாளர்கள்
பகுப்பு:தொல்லியலாளர்கள்
பகுப்பு:பதிப்பாளர்கள்
இரண்டாம் இசுகோர்ப்பியோன்

**இரண்டாம் இசுகோர்ப்பியோன்** (*Scorpion II*), மூன்றாம் நக்காடா பண்பாட்டு காலத்தில்  (கிமு 3320 - 3000) வரலாற்றுக்கு முந்தைய எகிப்தின் தெற்கு எகிப்தை ஆண்ட  ஆட்சி செய்த மன்னர் ஆவார். பண்டைய எகிப்திய மொழியில் இவரை **செல்க்** (*Selk*) அல்லது **வேகா** (*Weha*) என்றும் அழைப்பர். இவர் தினீஸ் நகரத்தை தலைநகராக் கொண்டு மேல் எகிப்தை ஆட்சி செய்தார்.

*இரண்டாம் இசுகோர்ப்பியோன்* பெயர் நவீன எகிப்தியவியலில் பெரும் சர்ச்சைக்குரியதாக உள்ளது. இவரின் பெயர் பெரும்பாலும் வட்ட வடிவில் அமைந்த ஆறு அல்லது 6 தங்க நிற இலை அல்லது பூக்களால் அறியமுடிகிறது. இந்த சின்னத்தை எகிப்தின் பண்டைய தொல்பொருட்களில் காண முடிகிறது.

## ஆதாரங்கள்
### மன்னர் இரண்டாம் தேளின் சூலாயுதம்
எகிப்தின் பண்டைய நெக்கென் தொல்லியல் களத்தில், எகிப்தியவியல் அறிஞர்களான ஜேம்ஸ் இ. கியூபெல்லி மற்றும் பெடரிக் டபிள்யூ. கிரீன் ஆகியோர்  1897-98ஆம் ஆண்டுகளில் அகழாய்வு செய்கையில் மன்னர் இரண்டாம் இசுகோர்ப்பியோனின் சூலாயுதம் கொண்ட ரொசெட்டாக் கல் கண்டெடுக்கப்பட்டது.

ரொசெட்டாக் கல்லில் இரண்டாம் இசுகோர்ப்பியோன் மன்னர் தெற்கு எகிப்திற்குரிய ஒற்றை மணிமுடி சூடியிருந்தார். அத்துடன் கையில் வேளாண்மை செய்வதற்கான கொழு போன்ற கருவியை கையில் ஏந்தியிருக்கும் காட்சியும், மன்னரின் பின்புறத்தில் (இடது பக்க்தில்) இரண்டு பேர் விசிறி ஏந்தி நிற்கும் காட்சியும் உள்ளது. 

மேலும் ரொசெட்டாக் கல்லில் பாபிரஸ் காகிதக்கட்டுகள் காட்சிப்படுத்தப்பட்டுள்ளது. ரொசெட்டாக் கல்லின் மேற்பகுதியில் ஆடலரசிகள் மற்றும் பூசாரிகளின் உருவங்கள் உள்ளது. பூசாரி தம் கையில் *t*  வடிவ பதாகை ஏந்தியிருக்கும் காட்சி உள்ளது. இரண்டாம் இசுகோர்ப்பியோனின் சூலாயுத ரொசெட்டாக் கல்லின் அடிப்பகுதி சிதிலமடைந்துள்ளது. மன்னர் மற்றும் அவரது அவையோர் எதிரில் போர் வீரர்களின் அணிவகுப்பு காட்சி இடம் பெற்றுள்ளது. 

மன்னர் இரண்டாம் இசுகோர்ப்பியோனின் சூலாயுதம் கொண்ட ரொசெட்டாக் கல்லில் சேத் கடவுள், மின் கடவுள் மற்றும் நெம்டி கடவுளர்களின் உருவங்கள் பொறிக்கப்பட்டுள்ளது.

## படக்காட்சிகள்

File:Hierakonpolis revetment of Temple basement.jpg|நெக்கென் நகரக் கோயிலின்  அஸ்திவாரம் (வரைபடம்)
File:Limestone cylinder jar with falcons, scorpions, bows and birds in raised relief. From the 'Main Deposit' at Hierokonpolis. E. 347. (AshmoleanMuseum).jpg| நெக்கென் நகர உருளை வடிவ சுண்ணாம்புக்கல் பாத்திரம் 
File:Hierakonpolis ivory cylinder with kneeling men, with impression (drawing).jpg| நெக்கென் நகர தந்தத்தாலான உருளை முத்திரையில் மண்டியிட்ட மனிதர்கள் (வரைபடம்)


## இதனையும் காண்க
* பண்டைய எகிப்திய மன்னர்கள்
* வரலாற்றுக்கு முந்தைய எகிப்து
* பண்டைய எகிப்திய அரசமரபுகள்

## மேற்கோள்கள்

## உசாத்துணை

*
*
*
* 
*
*
*
*

## ஆதார நூற்பட்டியல்

* .
* .

பகுப்பு:வரலாற்றுக்கு முந்தைய எகிப்து
பகுப்பு:எகிப்திய மன்னர்கள்
பகுப்பு:பண்டைய எகிப்து
சாம்பல் தலை ஈப்பிடிப்பான்

**சாம்பல் தலை ஈப்பிடிப்பான்** (*Grey-hooded flycatcher*)(*மைனெக்டசு ரபிவென்டிரிசு*) என்பது தைரானிடே குடும்பத்தில் உள்ள ஒரு பறவை சிற்றினமாகும்.

இது அர்கெந்தீனா, பிரேசில் மற்றும் பரகுவை ஆகிய நாடுகளில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்
சாம்பல் தலை கதிர்க்குருவி

**சாம்பல் தலை கதிர்க்குருவி** (*Grey-hooded warbler*)(*பிலோசுகோபசு சாந்தோசுகிசுடோசு*) என்பது இலை கதிர்க்குருவி (குடும்பம் பிலோசுகோபிடே) சிற்றினமாகும். இது எழுப்பும் ஒலியானது மிகவும் பிரபலமானது. இது முன்னர் "பழைய உலக கதிர்க்குருவி" கூட்டத்தில் சேர்க்கப்பட்டது.

சாம்பல் தலை கதிர்க்குருவி இமயமலையில் காணப்படுகிறது. இங்கு இதன் இயற்கை வாழ்விடம் மிதவெப்பமண்டல காடுகள் ஆகும்.

## படங்கள்
[இடது|thumb| சாம்பல் தலை கதிர்க்குருவி, [உத்தராகண்டம், இந்தியா]]
[இடது|thumb| சாம்பல் தலை கதிர்க்குருவி[இமாச்சலப் பிரதேசம், இந்தியா]]

## மேற்கோள்கள்
சாம்பல் தலை அட்டிலா

**சாம்பல் தலை அட்டிலா** (*அட்டிலா ரூபசு*) என்பது தைரானிடே பறவை குடும்பத்தில் உள்ள ஒரு பறவை சிற்றினமாகும். இது பிரேசிலில் காணப்படும் அகணிய உயிரி.

சாம்பல் தலை அட்டிலா பிரேசிலின் தென்கிழக்கு அத்திலாந்திக் கடற்பகுதியில் கடலோரப் பகுதியில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்

## வெளி இணைப்புகள்
* இணைய பறவை சேகரிப்பில் கிரே-ஹூட் அட்டிலா வீடியோக்கள்
* "கிரே-ஹூட் அட்டிலா" புகைப்பட தொகுப்பு VIREO ஃபோட்டோ-ஹை ரெஸ்
சாம்பல் தலை சிலம்பன்

**சாம்பல் தலை சிலம்பன்** (*Grey-hooded babbler*)(*சயனோடெர்மா பைகோலர்* ) என்பது திமாலிடே குடும்பத்தில் உள்ள ஒரு சிலம்பன் சிற்றினப் பறவையாகும். இது போர்னியோ மற்றும் பாங்காய் தீவில் காணப்படுகிறது. சாம்பல்-தலை சிலம்பன் முன்பு கசுகொட்டை-சிறகுகள் கொண்ட சிலம்பனின் (*சயனோடெர்மா எரித்ரோப்டெரம்*) துணையினமாகக் கருதப்பட்டது. இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டுள்ளது.

## மேற்கோள்கள்

பகுப்பு:சிலம்பன்
ஜி. கே. எம். தமிழ் குமரன்

**கோ. க. ம. தமிழ் குமரன்** (*G. K. M. Tamil Kumaran*) என்பவர் தமிழ்த் திரைப்படத் தயாரிப்பாளர் மற்றும் நடிகராவார். லைகா புரொடக்‌ஷன்ஸ் தலைமை நிர்வாக அதிகாரியாகப் பொறுப்பு வகிக்கிறார். மக்கள் தொலைக்காட்சியின் மக்கள் தொலைத் தொடர்புக் குழுமத்தின் இயக்குநர்களுள் ஒருவராவார். இவர் பாமக தலைமை புரவலர் ஜி. கே. மணியின் மகனாவார். தற்போது பாட்டாளி மக்கள் கட்சியின் இளைஞர் அணி தலைவர்.

## தனி வாழ்க்கை
ஜி. கே. மணி மற்றும் சுந்தராம்பாள் தம்பதியின் மகனாகப் பிறந்தார். 2008 இல் சத்யா என்பவரைத் திருமணம் செய்து கொண்டார்.
## திரைப்படங்கள்
;தயாரிப்பாளர்
**[[என்றென்றும் புன்னகை (திரைப்படம்)|என்றென்றும் புன்னகை]]* (2013)
;நடிகர்
**[[நாச்சியார்]]* (2018)
;லைகா மேற்பார்வையாளர்
**[[டான் (2022 திரைப்படம்)|டான்]]* (2022)
**சந்திரமுகி 2*

## மேற்கோள்கள்

பகுப்பு:வாழும் மக்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
பகுப்பு:தமிழ்த் திரைப்படத் தயாரிப்பாளர்கள்
பீடோங் தீவு

**பீடோங் தீவு** (மலாய்: *Pulau Bidong* அல்லது *Pula Bidong*; ஆங்கிலம்: *Bidong Island*; ஜாவி: ڤولاو بيدوڠ ) என்பது மலேசியா, திராங்கானு மாநிலத்தின், மாராங் மாவட்டத்தில், தென்சீனக் கடலில் அமைந்து உள்ள ஒரு தீவு. ஒரு சதுர கி.மீ. பரப்பளவு கொண்டது.

மாராங் *(Marang)* கடற்கரை கிராமத்தில் இருந்து இந்தத் தீவிற்குச் செல்ல படகு வசதிகள் உள்ளன. மாராங் கடற்கரையில் இருந்து 45 கி.மீ. தொலைவில் அமைந்துள்ளது.

## பொது
1978-ஆம் ஆண்டு தொடங்கி 2005-ஆம் ஆண்டு வரையில், பீடோங் தீவு ஓர் அகதிகள் முகாமாக இருந்தது. ஒரு கட்டத்தில் 40,000 வியட்நாமிய அகதிகள் இந்தத் தீவின் முகாம்களில் தங்கி இருந்தனர். மொத்தம் சுமார் 250,000 அகதிகள் தங்கிச் சென்று உள்ளனர்.

பெரும்பாலான அகதிகள் பீடோங் தீவில் சில மாதங்கள் தங்கி, பின்னர்  வெளிநாடுகளில் குடியமர்த்தப் பட்டனர்.

ஏப்ரல் 30, 1975-இல், வியட்நாம் போர் ஒரு முடிவுக்கு வந்தது. அமெரிக்கா தென் வியட்நாமில் இருந்து வெளியேறியது. புதிய கம்யூனிஸ்டு ஆட்சி. மில்லியன் கணக்கான மக்கள் தென் வியட்நாமில் வெளியேற முயன்றனர்.

### படகு மக்கள்

மே 1975-இல், 47 அகதிகளுடன் முதல் படகு வியட்நாமில் இருந்து மலேசியாவுக்கு வந்தது. அவர்கள் "படகு மக்கள்" என்று அழைக்கப்பட்டனர். வியட்நாமில் இருந்து வெளியேறிய படகு மக்களின் எண்ணிக்கை 1978-ஆம் ஆண்டு வரை குறைவாகவே இருந்தது.

1978 ஆகஸ்டு 8-ஆம் தேதி 121 வியட்நாமிய அகதிகளுடன் பீடோங் தீவு  அதிகாரப் பூர்வமாக ஓர் அகதிகள் முகாமாக திறக்கப்பட்டது. முகாமின் கொள்ளளவு 4,500 என கூறப்பட்டது. ஆனால் சில சமயங்களில் 20 ஆயிரம் அகதிகள் வரை தங்கி இருக்கின்றனர்.

### 40,000 வியட்நாமிய அகதிகள்

1978-ஆண்டு பிற்பகுதியில், வியட்நாமில் இருந்து அகதிகள் படகுகள் வருவது கிட்டத்தட்ட தினசரி நிகழ்வாக இருந்தது. ஜனவரி 1979-இல், பீடோங் தீவில் 40,000 வியட்நாமிய அகதிகள் இருந்தனர்.

வியட்நாமில் இருந்து தென்சீனக் கடல் வழிப்பாதை மிக மிக ஆபத்தானது. அகதிகளின் படகுகள் சிறியதாக இருந்தன. அதிக சுமை ஏற்றப் பட்டதாகவும் இருந்தன. பெரும்பாலும் கடற் கொள்ளையர்களால் தாக்கப்பட்டன.

### கம்போடிய அகதிகள்

தென் வியட்நாமில் இருந்து தப்பி வந்த ஆயிரக்கணக்கான அகதிகள் கடலில் மூழ்கி இறந்தனர். அகதிகளாக வந்த பெண்களைப் பாலியல் வன்முறை செய்வதும்; கடத்திச் செல்வதும் வழக்கமாக இருந்தது. மலேசியாவும் மற்றும் பிற தென்கிழக்கு ஆசிய நாடுகளும் வியட்நாமிய அகதிகள் தங்கள் கரைகளில் இறங்குவதைத் தவிர்க்க பற்பல முயற்சிகள் செய்தன.

வியட்நாமிய அகதிகளைத் தவிர, 1970-ஆம் ஆண்டுகளின் பிற்பகுதியில் கெமர் ரூச்  ஆட்சியில் இருந்து தப்பித்து வெளியேறிய கம்போடிய அகதிகளுக்கும் இந்தத் தீவு அடைக்கலம் வழங்கியது.

1991-இல் பீடோங் தீவு அகதிகள் முகாம் மூடப்பட்டபோது, ​​சுமார் 250,000 அகதிகளை அமெரிக்கா, கனடா, ஆஸ்திரேலியா மற்றும் பிரான்சு நாடுகள் ஏற்றுக் கொண்டன. மேலும் பலரை எந்த நாடும் ஏற்றுக் கொள்ளவில்லை. அவர்கள் வலுக்கட்டாயமாக வியட்நாமுக்கு நாடு கடத்தப் பட்டனர்.

## பீடோங் தீவு காட்சியகம்

File:Pulau bidong 14.jpg
File:Pulau bidong 11.jpg
File:Jetty 4 - pulau bidong.jpg
File:Jetty 2 - pulau bidong.jpg
File:Pulau bidong 2.jpg


## மேற்கோள்கள்

## வெளி இணைப்புகள்
* பீடோங் தீவு 
* Guide to the Binh Danh photographs from the Pulau Bidong Series. Special Collections and Archives, The UC Irvine Libraries, Irvine, California.

பகுப்பு:மலேசியாவின் தீவுகள்‎
பகுப்பு:திராங்கானு
செந்தலை சிலம்பன்

**செந்தலை சிலம்பன்** (*சயனோடெர்மா ரூபிசெப்சு*) என்பது திமாலிடே குடும்ப சிலம்பன் சிற்றினமாகும். இது கிழக்கு இமயமலையிலிருந்து வடக்கு தாய்லாந்து, லாவோஸ், கிழக்கு சீனா முதல் வியட்நாம் மற்றும் தைவான் வரை காணப்படுகிறது. இது அடர்ந்த புதர்கள் அல்லது மூங்கில் கொண்ட மிதமான காடுகளில் வாழ்கிறது. பன்னாட்டு இயற்கைப் பாதுகாப்புச் சங்க செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டுள்ளது.

இது வெளிர் ஆலிவ் நிறத்தில் பிரகாசமான செந்தலையினையும் மற்றும் முதுகினையும் கொண்டுள்ளது. இதனுடைய உடல் நீளம்  ஆகும். இதன் எடை  ஆகும்.

*இசுடாச்சிரிசு ருபிசெப்சு* என்பது 1847ஆம் ஆண்டில் எட்வர்ட் பிளைத்தினால் முன்மொழியப்பட்ட அறிவியல் பெயர் ஆகும். இது டார்ஜீலிங்கில் சேகரிக்கப்பட்ட மாதிரி அடிப்படையில் பெயரிடப்பட்டது. பின்னர் *இசுடாச்சிரிடோப்சிசு* இனத்தில் வைக்கப்பட்டது.

## மேற்கோள்கள்

## வெளி இணைப்புகள்

* 

பகுப்பு:நேபாளப் பறவைகள்
பகுப்பு:சீனப் பறவைகள்
பகுப்பு:சிலம்பன்
மாநில நெடுஞ்சாலை 5 (கேரளா)

**மாநில நெடுஞ்சாலை 5 (SH 5)** என்பது இந்தியாவின் கேரளாவில் உள்ள ஒரு மாநில நெடுஞ்சாலை ஆகும். இது காயம்குளத்தில் தொடங்கி புனலூரில் முடிவடைகிறது. இந்நெடுஞ்சாலையின் நீளம் 42.5 கிலோமீட்டர் ஆகும். இந்த நெடுஞ்சாலை கேபி *சாலை* அல்லது *காயம்குளம் - புனலூர் சாலை* என்றும் அழைக்கப்படுகிறது, மேலும் இந்த சாலை ஆலப்புழா மாவட்டம் மற்றும் தென்காசி, தூத்துக்குடி இடையே மாநிலங்களுக்கு இடையேயான போக்குவரத்துக்கு உதவுகிறது.

## பாதை தொடர்பான விளக்கம்
காயம்குளம் - கட்டானம் - சாருமூடு - நூரநாடு சந்திப்பு - பழகுளம் சந்திப்பு - அடூர் - பத்தனாபுரம் - கல்லும்கடவு சந்திப்பு (பிரதான கிழக்கு நெடுஞ்சாலையில் (SH 8) சந்தித்து முடிவடைகிறது).

## மேற்கோள்கள்

பகுப்பு:கேரள மாநில நெடுஞ்சாலைகள்
சகுரா மற்றும் தெங்போரா படுகொலை

**சகுரா மற்றும் தெங்போரா படுகொலை** (*Zakoora and Tengpora massacre*) 1990 ஆம் ஆண்டு மார்ச்சு மாதம் 1 அன்று இந்தியாவின் சிறீநகரில் உள்ள சகுரா மற்றும் தெங்போரா பகுதிகளில் நடைபெற்றது. காசுமீரில் பொது வாக்கெடுப்பு தொடர்பான ஐக்கிய நாடுகளின் தீர்மானத்தை அமல்படுத்தக் கோரி போராடியவர்கள் 26 பேர் இந்நிகழ்வில் இந்தியப்படை வீரர்களால் கொல்லப்பட்டனர். 14 பேர் காயமடைந்தனர். காசுமீர் மீதான அவசர நடவடிக்கைக்கு பன்னாட்டு மன்னிப்பு அவை அமைப்பு மேல்முறையீடு செய்ய இச்சம்பவம் வழிவகுத்தது.

## இதையும் காண்க
*கௌவகடல் படுகொலை
## மேற்கோள்கள்

பகுப்பு:காசுமீர்
பகுப்பு:1990 நிகழ்வுகள்
வெண் மார்பு சிலம்பன்

**வெண் மார்பு சிலம்பன்** (*white-breasted babbler*)(*இசுடாச்சிரிசு கிராமிசெப்சு*) என்பது திமாலிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவில் உள்ள சாவகம் தீவில் மட்டுமே காணப்படும் அகணிய உயிரி. இப்பறையின் பெரும்பாலான பதிவுகள் மேற்கு சாவகத்தீவிலிருந்து வந்தவை.

இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடு ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:சிலம்பன்
தெங்கோல் தீவு

**தெங்கோல் தீவு** (மலாய்: *Pulau Tenggol*; திராங்கானு மலாய்: *Pula Tenggo*; ஆங்கிலம்: *Tenggol Island*) என்பது மலேசியா, திராங்கானு மாநிலத்தின், தென்சீனக் கடல் கடல்பகுதியில் அமைந்து உள்ள ஒரு தீவு.

இந்தத் தீவிற்கு கடற்கரை நகரமான கோலா டுங்குன் *(Kuala Dungun)* நகரத்தில் இருந்து படகுகள் மூலமாகச் செல்லலாம். பெர்கெந்தியான் தீவு, ரெடாங் தீவு தீவுகளின் அமைவிடத்தில் இது கடைசித் தீவு ஆகும்.

## பொது
இந்தத் தீவில் வழக்கமாக மக்கள் வசிப்பது இல்லை. ஆனால் இப்போது தங்கும் விடுதிகள் கட்டப்பட்டு உள்ளன. வியட்நாம் போருக்குப் பிறகு வியட்நாம் படகு மக்கள் இந்தத் தீவில் சிக்கிக் கொண்டனர்.

தெங்கோல் தீவு, ஒரு கடல் சரணாலயமாக, மலேசியக் கடல் பூங்காக்கள் அரசிதழில் வெளியிடப்பட்டு பாதுகாக்கப் படுகிறது *(Gazetted and Protected as Marine Parks of Malaysia).*

## மேற்கோள்கள்

## வெளி இணைப்புகள்
* Ping Anchorage : Tenggol Island
* Pulau Tenggol Website 

பகுப்பு:மலேசியாவின் தீவுகள்‎
பகுப்பு:திராங்கானு
முழக்கம் (காலாண்டிதழ்)

**முழக்கம்** என்பது 1980 இல் வெளியான ஒரு காலாண்டு தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், சீர்காழி வட்டம், பூம்புகார்-மேலையூரில் இருந்து வெளிவந்த  இலக்கிய இதழ் ஆகும்.

முழக்கம் இதழானது  1980 சனவரியில் துவக்கபட்டது. இதழானது படைய ஆனந்த விகடன் அளவில் 66 பக்கங்கள் கொண்டதாக இருந்தது. இதன் முதல் இதழில் புவியரசு, வல்லிக்கண்ணன், சக்திக்கனல், ஆ. தனஞ்செயன், செந்நீ, தீவண்ணன் போன்றவர்களின் கவிதைகள் வெளியாயின. *ஒரு விசாரணை* என்ற தலைப்பில் ஜெயகாந்தன் குறித்து க. வீரையன் விமர்சனம் செய்யப்பட்டிருந்தார்.

1982இல் முழக்கம் பாரதி மலரை வெளியிட்டது. இலக்கிய விமர்சனத்தில் அதிக அக்கறை காட்டிய முழக்கம் அவ்ப்போது கால தாமதத்துடன் வெளிவந்தது. 1984க்குப் பிறகு வெளிவந்ததாக தெரியவில்லை.

## குறிப்புகள்

பகுப்பு:தமிழ்நாட்டுத் தமிழ் இதழ்கள்
பகுப்பு:சிற்றிதழ்கள்
பகுப்பு:1980 களில் வெளிவந்த தமிழ் இதழ்கள்
பகுப்பு:நின்று போன தமிழ் இதழ்கள்
2021 இலக்கியத்திற்கான நோபல் பரிசு

**2021 இலக்கியத்திற்கான நோபல் பரிசு** (*2021 Nobel Prize in Literature*) ஆப்பிரிக்காவின் தான்சானியாவைப் பூர்வீகமாகக் கொண்டு சான்சிபாரில் வளர்ந்து பின்னர் 1960 ஆம் ஆண்டுகளில் இங்கிலாந்துக்கு அகதியாக வந்து சேர்ந்த அப்துல்ரசாக் குர்னாவிற்கு வழங்கப்பட்டது. 2020 ஆம் ஆண்டு அக்டோபர் மாதம் சுவீடிய அகாதமியின் நிரந்தர செயலாளரான மேட்சு மால்ம் வெற்றியாளரை அறிவித்தார்.  காலனித்துவத்தின் விளைவுகள், கலாச்சாரங்கள் மற்றும் கண்டங்களுக்கு இடையே உள்ள வளைகுடா அகதிகளின் தலைவிதி ஆகியவற்றை சமரசமற்றும் இரக்கத்துடனும் ஊடுருவியதற்காக  இவர் சுவீடிய அகாதமி உறுப்பினர்களால் பாராட்டப்படுகிறார்.
## மேற்கோள்கள்

பகுப்பு:நோபல் பரிசு
இராஜ்குமாரி இரத்னாவதி பெண்கள் பள்ளி

**இராஜ்குமாரி இரத்னாவதி பெண்கள் பள்ளி** (*Rajkumari Ratnavati Girl's School*) என்பது வட இந்தியாவில் உள்ள ஜெய்சால்மரின் கிராமப்புற தார் பாலைவனத்தில் உள்ள ஒரு பெண்கள் பள்ளி ஆகும். இந்தப் பள்ளியானது 50 செண்டிகிரேடு செல்சியசு வெப்பநிலையைத் தாங்கும் வகையில் முட்டை வடிவில் கட்டிடக் கலைஞர்கள் வடிவமைத்திருப்பது இப்பள்ளியின் தனிச்சிறப்பு. இப்பள்ளியில் மழலையர் பள்ளி முதல் பத்தாம் வகுப்பு வரை சுமார் 400 பெண்கள் படிக்கின்றார். பெண்களுக்கான கலைத்திறன், நெசவு, பூத்தையல் போன்ற பாரம்பரிய திறன் தொகுப்புகளில் கல்வி மற்றும் பயிற்சி அளிப்பதை நோக்கமாகக் கொண்டுள்ளது. உள்ளூர் கட்டிடக் கலைஞர்களால் மணற்கற்ளைக் கொண்டு இப்பள்ளி கட்டப்பட்டுள்ளது. இராஜ்குமாரி இரத்னாவதி பெண்கள் பள்ளி நியூயார்க்கை தளமாகக் கொண்ட டயானா கெல்லாக் கட்டிடக் கலை நிறுவனத்தினால் வடிவமைக்கப்பட்டுள்ளது.

## வரலாறு
ஜெய்சால்மர் இளவரசி "இரத்னாவதி" நினைவாக இந்தப் பள்ளிக்குப் பெயரிடப்பட்டது. இவர் மகாராவல் ரத்தன் சிங்கின் மகள் ஆவார்.

## பள்ளிச் சீருடை
சப்யசாச்சி முகர்ஜி பள்ளிச் சீருடையை அஜ்ரக் எனப்படும் உள்ளூர் அச்சித் தொழில்நுட்பத்தினைப் பயன்படுத்தி வடிவமைத்துள்ளார்.

## கட்டிடக்கலை
இந்த பள்ளி ஜெய்சால்மரின் கிராமப்புற பகுதியில், கானோய் கிராமத்திற்கு அருகில் அமைந்துள்ளது. இது ஒரு சிறப்பான கட்டிடக்கலையின் மூலம் வடிவமைக்கப்பட்டுள்ளது. பாலைவனத்தின் நடுவில் அமர்ந்திருக்கும் முட்டை வடிவ அமைப்பு இதுவாகும். பள்ளியின் முட்டை வடிவம் பெண்களின் வலிமையைக் குறிப்பதாக உள்ளது.

### கட்டிட பொருள்
உள்ளூர் கட்டிடக்கலைஞர்களால் மஞ்சள் மணற்கற்களால் இந்தப் பள்ளி கட்டப்பட்டுள்ளது. கடும் வெப்பம் நிலவும் இப்பகுதியில் குளூட்ட வசதி தேவையில்லாத வகையில் கட்டிடம் வடிவமைக்கப்பட்டுள்ளது.

### கட்டிடம்
"*கியான் மையம்*" என்று அழைக்கப்படும் வளாகத்தில் உள்ள மூன்று கட்டிடங்களில் பள்ளியும் ஒன்றாகும்.

* மேதா மண்டபம்-மேதா மண்டபம் என்பது நூலகம் மற்றும் அருங்காட்சியகத்திற்காக நியமிக்கப்பட்ட பகுதி. இங்குத் துணி போன்ற உள்ளூர் கைவினைப்பொருள் கண்காட்சிகளுக்கான இடமாகும். பெண்கள் உள்ளூர் நெசவு மற்றும் பூத்தையல் நுட்பங்களை இங்குக் கற்றுக்கொள்ளலாம்.
* இந்த வளாகத்தின் முற்றத்தில் மழைநீர் சேகரிப்பு வசதி உள்ளது.

#### விருதுகள்
* இந்தப் பள்ளிக்கு **[[கி.பி.]]**100 விருது வழங்கப்பட்டது - *கட்டிடக்கலை டைஜஸ்ட்* மூலம் சிறந்த வடிவமைப்பிற்கு வழங்கப்படும் வருடாந்திர விருது.

## சிட்டா
ஜெய்சல்மேர் மற்றும் மன்வேந்திர சிங் செகாவத்தின் அரச குடும்பத்தினர் பள்ளிக்குத் தேவையான நிலத்தை நன்கொடையாக வழங்கினர். டயானா கெல்லாக் கட்டிடக் கலை நிறுவனம், நியூயார்க்கில் பதிவுசெய்யப்பட்ட இலாப நோக்கற்ற அமைப்பான சிட்டாவுடன் இணைந்து, பள்ளியைக் கட்டுவதில் குறிப்பிடத்தக்கப் பங்களிப்பைச் செய்துள்ளனர்.

## மேற்கோள்கள்

## வெளி இணைப்புகள்

* அடித்தளம்

பகுப்பு:இராசத்தானில் கல்வி
தங்கச் சிலம்பன்

**தங்கச் சிலம்பன்** (*Golden babbler*)(*சயனோடெர்மா கிரிசேயம்*) என்பது திமாலிடே குடும்பத்தில் உள்ள ஒரு சிலம்பன் சிற்றினமாகும் . இது கிழக்கு இமயமலையின் அடிவாரத்திலிருந்து தென்கிழக்கு ஆசியா வரை காணப்படுகிறது. மிதவெப்பமண்டல தாழ் நில மற்றும் மலைக் காடுகளில் வாழ்கிறது. இதன் பொதுவான பரவல் காரணமாக இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டுள்ளது.

இது ஆலிவ்-பச்சை இறக்கைகள் மற்றும் மஞ்சள் நிற அடிப்பகுதிகளைக் கொண்டுள்ளது. இதன் தலைப்பகுதி மற்றும் கழுத்துப் பகுதி குறுகிய கோடுகளுடன் தங்க மஞ்சள் நிறத்தில் காணப்படும். இது  நீளமும்  எடையும் உடையது.

*இசுடகரிசு கிரைசேயா* என்பது 1844ல் எட்வர்ட் பிளைத் முன்மொழிந்த அறிவியல் பெயர். இவர் நேபாளத்தில் மஞ்சள் தலை சிலம்பனை விவரித்தார். 2016 முதல் இது *சயனோடெர்மா* பேரினத்தின் சிற்றினமாக அங்கீகரிக்கப்பட்டுள்ளது.

## மேற்கோள்கள்

## வெளி இணைப்புகள்
* 

பகுப்பு:சிலம்பன்
லாங் தெங்கா தீவு

**லாங் தெங்கா தீவு** (மலாய்: *Pulau Lang Tengah*; ஆங்கிலம்: *Lang Tengah Island*) என்பது மலேசியா, திராங்கானு மாநிலத்தின், கோலா நெருஸ் மாவட்டத்தில், தென்சீனக் கடலில் அமைந்து உள்ள ஒரு தீவு.

இந்தத் தீவிற்கு கடற்கரை நகரமான மெராங் நகரத்தில் இருந்து படகுகள் மூலமாகச் செல்லலாம். தீபகற்ப மலேசியாவின் கிழக்குக் கடற்கரையில் உள்ள மாநகர் கோலா திராங்கானுவில் இருந்து வடகிழக்கே சுமார் 40 கி.மீ. தொலைவில் தென்சீனக் கடலில் அமைந்துள்ளது.

## பொது
இந்தத் தீவைச் சுற்றிலும் கடல் நீர் எப்போதும் மிகத் தெளிவாக இருக்கும். கடற்கரைகள் வெண்மையாகவும் சுத்தமாகவும் உள்ளன. இதன் வெப்பமண்டல காடுகள் இன்றும் தீண்டப் படாமல் பாதுகாக்கப் படுகின்றன.

இந்தத் தீவு ரெடாங் தீவுக்கும் பெர்கெர்ந்தியான் தீவுக்கும் இடையில் அமைந்துள்ளது. இந்தத் தீவு அடர்ந்த காடுகளால் சூழப்பட்டு உள்ளது. இந்தத் தீவில் சாலைகள் எதுவும் இல்லை. பெரும்பாலும் ஒற்றையடிப் பாதைகள் மட்டுமே உள்ளன.

### பச்சை ஆமைகள்

இந்தத் தீவில் பவளப்பாறைகள் நிறைந்து உள்ளன. அவ்வப்போது சுறா மீன்களும் திருக்கை மீன்களும் காணப்படுகின்றன. ஏப்ரல் முதல் அக்டோபர் வரை பச்சை ஆமைகள் *(Green Turtles)* கரைக்கு வந்து முட்டையிடுவது வழக்கம்.

எப்போதாவது அழுங்காமை (ஆக்சுபில்) ஆமைகளும் *(Hawksbill Turtles)* காணப் படுகின்றன. காட்டு உடும்புகளும் உள்ளன. ஆனாலும் கடற்கரைகளுக்கு அருகில் அரிதாகவே காணப் படுகின்றன. மற்றும் பல்வேறு வகையான பறவைகள், தவளைகள், பல்லிகள் மற்றும் பூச்சிகள் இந்தத் தீவில் உள்ளன.

## லாங் தெங்கா தீவு காட்சியகம்

File:Lang tengah 02 - panoramio.jpg
File:Lang tengah 04 - panoramio.jpg
File:Lang Tengah Island - Beach with palm.jpg
File:Lang Tengah Island - Beach.jpg
File:PuLau Lang Tengah, coconut beach, Maleisia - panoramio.jpg
File:Lang Tengah Island - D'Coconut Lagoon Island Resort 04.jpg


## மேற்கோள்கள்

## வெளி இணைப்புகள்

*Lang Tengah Island Conservation Information
*Tourism Malaysia - Lang Tengah Island

பகுப்பு:மலேசியாவின் தீவுகள்‎
பகுப்பு:திராங்கானு
சாம்பல்-தலை சிலம்பன்

இதனை சாம்பல் தலை சிலம்பனுடன் குழப்பிக்கொள்ள கூடாது

**சாம்பல் தலை சிலம்பன்** (*இசுடாச்சிரிசு போலியோசெபலா) என்பது திமாலிடே* குடும்பத்தில் உள்ள ஒரு பறவை சிற்றினமாகும். இது புரூணை, இந்தோனேசியா, மலேசியா மற்றும் தாய்லாந்து ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டலம் அல்லது வெப்பமண்டல ஈரமான தாழ் நில காடு ஆகும்.

## மேற்கோள்கள்

*Collar, N. J. & Robson, C. 2007. Family Timaliidae (Babblers)  pp.&nbsp;70 – 291 in; del Hoyo, J., Elliott, A. & Christie, D.A. eds. *[[Handbook of the Birds of the World]]*, Vol. 12. Picathartes to Tits and Chickadees. Lynx Edicions, Barcelona.

பகுப்பு:சிலம்பன்
தேடல் (தமிழக சிற்றிதழ்)

**தேடல்** என்பது 1970களின் இறுதியிலும், 1980களின் துவக்கத்திலும் வெளியான ஒரு  தமிழ்ச் சிற்றிதழ் ஆகும். விமர்சன உணர்வை வலியுறுத்தும் நோக்குடன் இந்த இதழ் துவக்கப்பட்டது. இந்த இதழானது இந்திய ஒன்றியம், தமிழ்நாட்டின், திருநெல்வேலியில் இருந்து வெளிவந்த  இலக்கிய இதழ் ஆகும். இதன் ஆசிரியராக ஜோதி விநாயகம் இருந்தார்.

தேடல் இதழானது ஓரளவு விமர்சனக் கட்டுரைகளை கொண்டதாகவும், சுய படைப்புகளை மிகுதியாக கொண்டதாகவும் வெளியானது. தேடலில் கலாப்ரியா, கல்யாண்ஜி, உமாபதி, விக்ரமாதித்யன் மற்றும் சிலரது கவிதைகளும், பூமணி, வண்ணதாசன், ஜோதிவிநாயகம் போன்றோரது கதைகளும், சுந்தர ராமசாமி, நகுலன் போன்றோரின் கட்டுரைகளும் வெளியாயின. வண்ணநிலவனின் நாடகம் ஒன்றையும், கலாப்ரியா கவிதைகள் பற்றி விமர்சனமும் எழுதியுள்ளார். கூத்தாட்டத்தில் 'பொண் வேஷம்’ என்பது குறித்த ஒரு கட்டுரையை கி. ராஜநாராயணன் ஒரு கட்டுரை எழுதியுள்ளார்.

தேடல் இதழ் 1978இல் இரண்டு இதழ்களும் 1983இல் இரண்டு இதழ்களும் வந்தன. 

## குறிப்புகள்

பகுப்பு:தமிழ்நாட்டுத் தமிழ் இதழ்கள்
பகுப்பு:சிற்றிதழ்கள்
பகுப்பு:1970 களில் வெளிவந்த தமிழ் இதழ்கள்
பகுப்பு:1980 களில் வெளிவந்த தமிழ் இதழ்கள்
பகுப்பு:நின்று போன தமிழ் இதழ்கள்
இலங்கை கூன்வாள் சிலம்பன்

**இலங்கை கூன்வாள் சிலம்பன்** அல்லது **சிலோன் கூன்வாள்** **சிலம்பன்** (*பொமடோரைனசு மெலனுரசு*) ஒரு பழைய உலக சிலம்பன் ஆகும். இது இலங்கைத் தீவில் மட்டுமே காணப்படும் அகணிய உயிரி. இது முன்னர் இந்திய கூன்வாள் சிலம்பனின் துணையினமாகக் கருதப்பட்டது. பரிந்துரைக்கப்பட்ட சிற்றினம் இலங்கையின் ஈரமான மலைப் பகுதிகளின் மேற்குப் பகுதியில் காணப்படுகிறது. அதே சமயம் இனம் *ஹோல்ட்சுவொர்த்தி* வறண்ட தாழ் நிலங்கள் மற்றும் கிழக்கு மலைப்பகுதிகளில் காணப்படுகிறது.

## கலாச்சாரத்தில்
பெரும்பாலான கூன்வாள் சிலம்பன் சிற்றினங்கள் சிங்கள மொழி பேசும் சமூகத்தால் *பரண்டல் குருல்லா* என்று குறிப்பிடப்படுகின்றன. 'பரண்டெல்' என்ற சொல் உலர்ந்த புல்லைக் குறிக்கிறது. இந்தப் பறவையின் நிறம் உலர்ந்த புல் போன்றது. *பரண்டல் குருல்லா* என்று கூறப்படும் இந்தப் பறவையின் வட்டாரப் பெயரானது ஆங்கிலத்தில் 'உலர்ந்த புல் நிற பறவை' என்று மொழிபெயர்க்கப்பட்டுள்ளது. இந்த பறவையின் படமானது இலங்கையின் 4.50 ரூபாய் தபால் தலையில் அச்சிடப்பட்டது.
இடது|thumb| இரண்டு பறவைகள் (மேலே) சாம்பல்-தலை சிரிப்பானுடன்

## மேற்கோள்கள்

## வெளி இணைப்புகள்
* இணைய பறவை சேகரிப்பு

பகுப்பு:சிலம்பன்
கோட்டூர் சட்டமன்றத் தொகுதி

**கோட்டூர் சட்டமன்றத் தொகுதி** (*Kottur Assembly constituency*) என்பது இந்தியாவின் தமிழ்நாடு மாநிலத்தில் திருவாரூர் மாவட்டத்தின் முன்னாள் சட்டமன்றத் தொகுதியாகும். இது 1967 முதல் 1971 வரை செயல்பாட்டிலிருந்தது. தொகுதி மறுவறையில் நீக்கப்பட்ட சட்டமன்றத்தொகுதி இதுவாகும்.

## சட்டமன்ற உறுப்பினர்கள்

## தேர்தல் முடிவுகள்

## மேற்கோள்கள்

## வெளியிணைப்புகள்
* 

பகுப்பு:திருவாரூர் மாவட்டத்தின் நீக்கப்பட்ட சட்டமன்றத் தொகுதிகள்
ஆ. கு. சுப்பையா

**ஆ. கு. சுப்பையா** (*A. K. Subbiah*) என்பவர் இந்திய அரசியல்வாதியும் தமிழ்நாடு சட்டப்பேரவை முன்னாள் உறுப்பினரும் ஆவார். இவர் தற்போதைய திருவாரூர் மாவட்டம் மன்னார்குடியில் உள்ள சித்தமல்லி கிராமத்தினைச் சார்ந்தவர். இவர் இந்தியப் பொதுவுடைமைக் கட்சியினைச் சார்ந்தவர். சுப்பையா 1952, 1962, 1967, 1971 ஆண்டுகளில் நடைபெற்ற தமிழ்நாடு சட்டப்பேரவைத் தேர்தலில் போட்டியிட்டு சட்டமன்ற உறுப்பினராக இருந்துள்ளார். இதில் 1952, 1962ஆம் ஆண்டுகளில் திருத்துறைப்பூண்டி சட்டமன்றத் தொகுதியிலிருந்தும் 1967 மற்றும் 1971ஆம் ஆண்டுகளில் கோட்டூர் சட்டமன்றத் தொகுதியிலிருந்தும் தமிழகச் சட்டப்பேரவை உறுப்பினராகத் தேர்ந்தெடுக்கப்பட்டார். இவருடைய மகன் ஆ. கு. சு. விஜயன் ஆவார். விஜயன் திராவிட முன்னேற்றக் கழக விவசாய அணிச் செயலாளர் ஆவார். மேலும் விஜயன் இந்திய நாடாளுமன்ற உறுப்பினராக (நாகப்பட்டினம்) மூன்று முறை இருந்துள்ளார்.

## மேற்கோள்கள்

பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:திருவாரூர் மாவட்ட மக்கள்
பகுப்பு:இந்தியப் பொதுவுடைமைக் கட்சி அரசியல்வாதிகள்
பெய்ஜிங் சிலம்பன்

**பெய்ஜிங் சிலம்பன்** (*ரோபோபிலசு பீகின்னென்சிசு*) என்பது **வெண்புருவ சீன சிலம்பன்**, **சீன மலை சிலம்பன்** அல்லது **சீன புதர் சிலம்பன்** என்றும் அழைக்கப்படுகிறது. இது *ரோபோபிலசு* பேரினத்தைச் சேர்ந்த பறவை சிற்றினமாகும். இது இப்போது *பேரோடோ* பறவைகளின் நெருங்கிய உறவினராகக் கருதப்படுகிறது. மேலும் வகைப்பாட்டியலில் இதனை *பரடாக்சோர்னிதிடே* குடும்பத்தில் வைக்கப்படுகிறது. முன்பு, இது சிசிடிகோலிடே, திமாலிடே, சைல்விடே குடும்பங்களில் வைக்கப்பட்டது. இது வடசீனா மற்றும் வட கொரியாவில் காணப்படுகிறது. முன்பு தென் கொரியாவில் காணப்பட்டது. இந்த சிற்றினம் முதன்முதலில் 1868-ல் இராபர்ட் சுவைகோவால் விவரிக்கப்பட்டது .

## மேற்கோள்கள்

* Del Hoyo, J.; Elliot, A. & Christie D. (editors). (2007). *[[Handbook of the Birds of the World]]*. Volume 12: Picathartes to Tits and Chickadees. Lynx Edicions. 
* Magnus Gelang, Alice Cibois, Eric Pasquet, Urban Olsson, Per Alström, Per G. P. Ericson: *Phylogeny of babblers (Aves, Passeriformes): major lineages, family limits and classification*, Zoologica Scripta, 38, 3, May 2009, pp 225–236 Article

பகுப்பு:சீனப் பறவைகள்
பகுப்பு:சிலம்பன்
ரோபோபிலசு

***ரோபோபிலசு*** (*Rhopophilus*) என்பது *பரடாக்சோர்னிதிடே*குடும்பத்தில் உள்ள பாடும் பறவைகளின் ஒரு பேரினமாகும்.

இந்தப் பேரினம் இரண்டு இனங்களைக் கொண்டுள்ளது. அவை:

* பெய்ஜிங் சிலம்பன், *ரோபோபிலசு பெகினென்சிசு*
* தரிம் சிலம்பன் *ரோபோபிலசு அல்போசூப்பர்சிலியேரிசு*

## மேற்கோள்கள்

பகுப்பு:பறவைப் பேரினங்கள்
பகுப்பு:சிலம்பன்
இராமானுஜ கவிராயர்

**இராமானுஜ கவிராயர்** (ஆங்கிலம்: Ramanuja Kavirayar) (பிறப்பு: 1780, ராமநாதபுரம்; இறப்பு: 1853, சென்னை) ஒரு தமிழ் அறிஞரும் கவிஞரும் ஆவார். சென்னையில் வாழ்ந்து தமிழிலக்கிய உலகில் கோலோச்சிய இவர் பல சிறந்த தமிழ் அறிஞர்களை தனது மாணாக்கர்களாகக் கொண்டிருந்தார். தமிழறிஞர் ஜி.யு. போப்பை உருவாக்கிய ஆசிரியராக இவர் அறியப்படுகிறார்.

இராமானுஜ கவிராயர் தமிழ் செவ்வியல் நூல்களை முதன்முறையாக அச்சில் கொண்டு வரும் பணிக்கு முன்னோடியாக இருந்தது மட்டுமல்லாது அவற்றில் சிலவற்றிற்கு விளக்கவுரையும் எழுதினார். ஒரு சிறந்த கவிஞராக விளங்கினாலும், மீனாட்சிசுந்தரம் பிள்ளையைப் போலவே, இவரது தமிழாசிரியப் பணியே அவரது சிறந்த தமிழ்த் தொண்டாகக் கருதப்படுகிறது.  நன்னுாலுக்கு எழுதிய உரை, அபூர்வமான மேற்கோள்களுடன், பெரும் அறிஞர்களால், இன்று வரை பாராட்டப்படுகிறது. இவர் பல தமிழறிஞர்களை உருவாக்கிய பெருமைக்குரியவர். 1820-க்கும் 1853-க்கும் இடையிலான காலகட்டத்தில் மதராஸ் பட்டணத்தில் இருந்த பல ஐரோப்பிய தமிழ் அறிஞர்களுக்கு இவர் பயிற்சி அளிக்கும் குருவாக விளங்கினார். அந்நாளில் மொழி ஆசிரியர்களைக் குறிக்கும் சொல்லான "முன்ஷி" (அதாவது குரு) என்று அழைக்கப்படலானார்.

## மேற்கோள்கள்

*காமில் வி. ஸ்வலேபில், *Companion Studies to the History of Tamil Literature*, 1992, pp.&nbsp;160–61

பகுப்பு:உரையாசிரியர்கள்
பகுப்பு:தமிழறிஞர்கள்
பகுப்பு:தமிழக எழுத்தாளர்கள்
பகுப்பு:தமிழ்ப் பதிப்பாளர்கள்
பகுப்பு:1853 இறப்புகள்
பகுப்பு:1780 பிறப்புகள்
பகுப்பு:தமிழ் நூற்பட்டியலாளர்கள்
பகுப்பு:இராமநாதபுரம் மாவட்ட மக்கள்
பகுப்பு:தமிழ் சுவடி ஆய்வாளர்கள், சேகரிப்பாளர்கள், பதிப்பாளர்கள்
ஜெலாய் ஆறு

**ஜெலாய் ஆறு**; (மலாய்: *Sungai Jelai*; ஆங்கிலம்: *Jelai River*) என்பது மலேசியாவின் பகாங் மாநிலத்தின் வழியாகப் பாயும் ஆறு ஆகும். 97 கி. மீ. நீளமுடைய இந்த ஆறு, பகாங் மாநிலத்தில் மிக முக்கியமான ஆறுகளில் ஒன்றாகக் கருதப்படுகிறது. 

இந்த ஜெலாய் ஆறு, கேமரன் மலையில் உற்பத்தியாகிறது. பின்னர் தெம்பிலிங் ஆற்றுடன் இணைகிறது. பின்னர் பகாங் ஆற்றுடன் கலந்து, தென்சீனக் கடலில் கலக்கிறது. 

ஜெலாய் ஆறு; தெம்பிலிங் ஆறு ஆகிய ஆறுகளின் மூலமாக உருவாகும் பகாங் ஆற்றின் வடிநிலப் பகுதியின் பரப்பளவு 29,300 சதுர கி.மீ ஆகும். இந்தப் பரப்பில் 27,000 சதுர கி.மீ. அளவிற்கு பகாங் மாநிலத்திலேயே அமைந்துள்ளது.   

## ஆற்றின் வழித்தடங்கள்

தித்திவாங்சா மலைத்தொடரின் *(Titiwangsa Mountains)* மேல் சரிவுகளில் உள்ள கேமரன் மலையில் இருந்து ஜெலாய் ஆறு *(Jelai River)*, தென்கிழக்கு திசையை நோக்கிப் பாய்கிறது. அதன் பின்னர் தெம்பிலிங் ஆற்றுடன் *(Tembeling River)* இணைவதற்கு முன்பாக கோலா லிப்பிஸ் வழியாகப் பாய்கிறது. 

தெம்பிலிங் ஆறு, பகாங் மற்றும் திராங்கானு மாநிலங்களின் எல்லையில் உள்ள உலு தெம்பிலிங்கில் தொடங்கி தென்கிழக்கு திசையில் நகர்ந்து கோலா தகான் வழியாகக் கடந்து செல்கிறது. 

பகாங் ஆறு, தெற்கு திசையில் கடந்து ஜெராண்டுட், கோலா குராவ், கெர்டாவ் *(Kerdau)* மற்றும் தெமர்லோ ஆகிய பகுதிகளைக் கடந்து செல்கிறது. மெங்காராக் *(Mengkarak)* எனும் இடத்தில், வடகிழக்கு நோக்கி திரும்பி செனோர் *(Chenor)* வழியாகப் பாய்ந்து பின்னர் லுபோக் பாக்கு *(Lubuk Paku)* கிராமத்தை அடைந்து, லெபார் என்ற இடத்தில் கிழக்குத் திசையை நோக்கி திரும்புகிறது. 

### லிப்பிஸ் ஆறு

ஜெலாய் ஆற்றின் கிளை ஆறான லிப்பிஸ் ஆறு; பகாங் மற்றும் பேராக் மாநிலங்களின் எல்லையில் உள்ள ரவுப் மாவட்டத்தின் உலு சுங்கை *(Ulu Sungai)* எனும் இடத்தில் உற்பத்தியாகிறது. 

ஜெலாய் ஆறு முடிவு அடையும் இடத்தில் கோலா லிப்பிஸ் எனும் இடத்தில் தன் பயணத்தை நிறைவு செய்கிறது. 

### நகரங்கள் மற்றும் பாலங்கள்

ஜெலாய் ஆறு மற்றும் தெம்பிலிங் ஆறு ஆகிய ஆறுகள் சங்கமிக்கும் இடத்தில் இருந்து 15 கி.மீ. தொலைவில் ஜெராண்டுட் நகரம் அமைந்துள்ளது. தெமர்லோ நகரம், செமந்தான் ஆறும்; பகாங் ஆறும் சங்கமிக்கும் இடத்திற்கு அருகில் உள்ளது.

## மேற்கோள்கள்

## மேலும் காண்க
* மலேசிய ஆறுகளின் பட்டியல்
* தாமான் நெகாரா
* தித்திவாங்சா மலைத்தொடர்
* கேமரன் மலை

பகுப்பு:மலேசிய ஆறுகள்
பகுப்பு:பகாங் ஆறுகள்
சோபிதா பார்த்தசாரதி

**சோபிதா பார்த்தசாரதி** (*Shobita Parthasarathy*) ஒரு அமெரிக்க கல்வியாளரும், எழுத்தாளரும், மிச்சிகன் பல்கலைக்கழகத்தில் செரால்ட் ஆர். ஃபோர்டு பொதுக் கொள்கை பள்ளியை அடிப்படையாகக் கொண்ட அறிவியல் மற்றும் தொழில்நுட்ப ஆய்வுத் துறையில் பங்களிப்பவரும் ஆவார். இவர் அறிவியல், தொழில்நுட்பம் மற்றும் பொதுக் கொள்கைத் திட்டத்தின் இயக்குநராக உள்ளார். இது அறிவியல், தொழில்நுட்பம், கொள்கை மற்றும் சமூகத்தின் குறுக்குவெட்டில் உள்ள கேள்விகளுடன் தொடர்புடைய ஆராய்ச்சி, கல்வி மற்றும் கொள்கை ஈடுபாடு மையமாகும். இவர் தனது பணிக்காக பல முக்கிய விருதுகளையும் மானியங்களையும் பெற்றுள்ளார். மேலும், அமெரிக்க காங்கிரசின் சாட்சியம் உட்பட உலகெங்கிலும் உள்ள குடிமை சமூகக் குழுக்கள், சர்வதேச நிறுவனங்கள் மற்றும் அரசாங்கங்களுக்கு தொழில்நுட்பம், சமபங்கு மற்றும் கொள்கை பற்றிய நிபுணத்துவ ஆலோசனைகளையும் வழங்கியுள்ளார்.

## குறிப்புகள்

## வெளி இணைப்புகள்
* Shobita Parthasarathy
* Science, Technology, and Public Policy Program

பகுப்பு:சிக்காகோ பல்கலைக்கழக முன்னாள் மாணவர்கள்
பகுப்பு:அமெரிக்க சமூக அறிவியலாளர்கள்
பகுப்பு:வாழும் மக்கள்
ரைபிதுரிடே

**ரைபிதுரிடே** (*Rhipiduridae*) என்பது ஆத்திரேலியா, தென்கிழக்காசியா மற்றும் இந்தியத் துணைக்கண்டத்தின் சிறிய பூச்சிகளை உண்ணும் பறவை குடும்பம் ஆகும். இதில் விசிறிவால் மற்றும் பட்டுவால் பறவைகள் அடங்கும்.

## வகைப்பாட்டியல்
இந்தக் குடும்பத்தின் கீழ் நான்கு பேரினங்கள் வகைப்படுத்தப்பட்டுள்ளன:

* துணைக் குடும்பம் ரைப்பிடுரினே
** ரைபிதுரா - விசிறிவால் (சுமார் 40 சிற்றினங்கள்)
* துணைக் குடும்பம் லாம்ப்ரோலினே
** கீட்டோரைங்கசு - கரிச்சான் விசிறிவால் 
** யூட்ரிகோமியாசு - வானீல ஈபிடிப்பான்  
** லாம்ப்ரோலியா - பட்டுவால் (2 சிற்றினங்கள்)

## மேற்கோள்கள்

பகுப்பு:பறவைக் குடும்பங்கள்
பகுப்பு:விசிறிவால்
சோபிதா துலிபாலா

**சோபிதா துலிபாலா** (*Sobhita Dhulipala*; பிறப்பு 31 மே 1992) ஓர் இந்திய நடிகையும், வடிவழகியும் ஆவார். இவர் முதன்மையாக இந்தி, மலையாளம் மற்றும் தெலுங்குத் திரைப்படங்களில் பணியாற்றுகிறார். இவர் ஃபெமினா மிஸ் இந்தியா 2013 போட்டியில் "ஃபெமினா மிஸ் இந்தியா எர்த் 2013" பட்டத்தை வென்றார். மேலும், மிஸ் எர்த் 2013-இல் இந்தியாவைப் பிரதிநிதித்துவப்படுத்தினார்.

அனுராக் காஷ்யப்பின் *ராமன் ராகவ் 2.0* (2016) என்ற அதிரடித் திரைப்படத்தில் துலிபாலா அறிமுகமானார். மேலும் இவர் தெலுங்கு உளவுத் திரைப்படமான *குட்டாச்சாரி* (2018) மற்றும் அமேசான் பிரைம் வீடியோவின் நாடகத் தொடரான *மேட் இன் ஹெவன்* (2019) ஆகியவற்றிலும் நடித்தார்.

## ஆரம்ப வாழ்க்கையும் கல்வியும்

சோபிதா துலிபாலா 31 மே 1992 அன்று ஆந்திரப் பிரதேசத்தின் தெனாலி நகரத்தில் ஒரு தெலுங்கு பிராமணக் குடும்பத்தில் பிறந்தார். பின்னர் விசாகப்பட்டினத்தில் வளர்ந்தார். இவர் திரைப்படத் தொழிலைத் தொடர மும்பைக்குச் சென்றார். மேலும் மும்பை பல்கலைக்கழகத்தில் உள்ள எச்.ஆர். வணிகம் மற்றும் பொருளாதாரக் கல்லூரியில் தனது படிப்பைத் தொடர்ந்தார். இவர் பரதநாட்டியம் மற்றும் குச்சிப்புடியில் பயிற்சி பெற்ற பாரம்பரிய நடனக் கலைஞரும் ஆவார்.

## குறிப்புகள்

## வெளி இணைப்புகள்

* 
* 

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:தெலுங்கு நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்தித் திரைப்பட நடிகைகள்
கோவில்பாளையம் சட்டமன்றத் தொகுதி

**கோவில்பாளையம் சட்டமன்றத் தொகுதி** (*Kovilpalayam Assembly constituency*) என்பது இந்தியாவின் தமிழ் நாடு, கோயம்புத்தூர் மாவட்டத்தில் உள்ள முன்னாள் சட்டமன்றத் தொகுதியாகும். இது 1957 முதல் 1962 வரை செயல்பாட்டில் இருந்தது.

## சட்டப் பேரவை உறுப்பினர்கள்

### சென்னை மாநிலம்

## தேர்தல் முடிவுகள்

### 1962

### 1957

## மேற்கோள்கள்

## வெளி இணைப்புகள்
* 

பகுப்பு:கோயம்புத்தூர் மாவட்டத்தின் நீக்கப்பட்ட சட்டமன்றத் தொகுதிகள்
புக்கிட் திங்கி, பகாங்

**புக்கிட் திங்கி** (மலாய்: *Bukit Tinggi*; ஆங்கிலம்: *Bukit Tinggi*) என்பது மலேசியா, பகாங், பெந்தோங் மாவட்டத்தில் ஒரு மலைவாழ் இடமாகும். அத்துடன் இது ஒரு சிறிய நகரம். ஒரு சிறிய குடியிருப்புப் பகுதி.

இந்த இடம் பிரெஞ்சு நாட்டுப் பாணியிலான குடியிருப்புகளைக் கொண்டது. 2,500 அடி (800 மீட்டர்) உயரத்தில் இருப்பதால் குளிச்சியான தட்பவெப்ப நிலை (22° - 26° செல்சியஸ்). கோல்மார் துரோபிக்கல் *(Colmar Tropicale)* என்று பெயர் வைத்து இருக்கின்றனர்.

## பொது

கோலாலம்பூர் மாநகரில் இருந்து 54 கி.மீ. தொலைவில், கோலாலம்பூர் – காராக் நெடுஞ்சாலையில் இந்த நகரம் அமைந்துள்ளது. கெந்திங் மலையில் இருந்து வரும் பயணிகளை ஈர்க்கும் வகையில் பிரபலமான மேல்நாட்டு வகையிலான சில உணவகங்கள் இங்கு உள்ளன.

கோல்மார் துரோபிக்கல் என்பது ஒரு பிரெஞ்சு பாணியிலான கிராமம். பெர்ஜாயா இல்ஸ் ரிசார்ட் *(Berjaya Hills Resort)* மலைவாழ் இடத்தில்,  இயற்கை வனப் பகுதியில் அமைந்துள்ளது. பிரான்சு அல்சேசு *(Alsace)* எனும் இடத்தில் கோல்மார் நகரம் உள்ளது. அந்த நகரத்தின் கலாசாரப் பின்னணியில் இங்கு மலேசியாவிலும் அப்படி ஒரு நகரம் அமைக்கப்பட்டது.

### கோல்மார் துரோபிக்கல்

கோல்மார் துரோபிக்கல் கிராமம், பிரெஞ்சு பாணியிலான சில செயல்பாடுகளைக் கொண்டுள்ளது. மேலும் இது ஒரு தனித்துவமான ஐரோப்பிய பாணியைக் கொண்டுள்ளது.

சிறிய பிரெஞ்சு கட்டிடங்கள்; பிரெஞ்சு பாணியிலான வீடுகள்; பிரெஞ்சு பாணியிலான தங்கும் விடுதிகள் உள்ளன.

இங்கு பிரெஞ்சு உணவகங்கள் *(French Cuisine),* ஒரு நீச்சல் குளம், சில கடைகள் மற்றும் பிற பொழுதுபோக்கு நடவடிக்கைகள் உள்ளன. விலங்குகள் இல்லம் *(Animal House),* சாகசப் பூங்கா *(Adventure Park),* குதிரைச் சவாரி வளாகம் *(Horse Riding Zone),* ஜப்பானிய பூங்கா *(Japanese Garden)* மற்றும் தாவரவியல் பூங்கா *(Botanical Garden)* போன்ற பகுதிகளுக்குச் செல்ல இலவசப் பேருந்து சேவை வழங்கப் படுகிறது.

## மேற்கோள்கள்

## மேலும் காண்க
* மலேசிய மலைகளின் பட்டியல்

## வெளி இணைப்புகள்
* Pahang at Pahang Tourism

பகுப்பு:பகாங்
பகுப்பு:மலேசிய மலைகள்
பகுப்பு:மலேசியாவில் உள்ள மலை வாழிடங்கள்
விடியல்‌ (சிற்றிதழ்)

**விடியல்‌** என்பது 1970 களில் வெளியான  தமிழ்ச் சிற்றிதழ் ஆகும். முதலில் இது மாத இதழாக வெளிவந்து பின்னர் மாதமிருமுறை இதழாக வெளிவரத் துவங்கி, பின்னர் வார இதழாகவும் வெளியானது. இந்த இதழ் தமிழ்நாட்டின், சென்னையிலிருந்து வெளியானது. இதன் ஆசிரியர் கே. எம். வேணுகோபாலன் ஆவார்.

கலை இலக்கிய இதழான விடியல்‌ 1975 சனவரியில் துவக்கப்பட்டது. மாதப் பத்திரிகையாக சில இதழ்கள் வெளி வந்த பிறகு, 1976இல் மாதமிரு முறை இதழாக வெளியிடப்பட்டது. மாத இதழில் இன்குலாப், பரிணாமன், கங்கைகொண்டான் ஆகியோரின் கவிதைகளைக் கடுமையாக விமர்சித்துக் கட்டுரைகள் வெளியாயின. திரைப்படங்கள் பற்றிய விமர்சனங்களும் எழுதப்பட்டன. கதைகள், கவிதைகள் போன்றவையும் இடம்பெற்றன. 1975 மே மாத இதழில் இலங்கைப் படைப்புகளுக்கு முதலிடம் கொடுக்கப்பட்டது. தெளிவத்தை ஜோசப்பின் *காலங்கள் சாவதில்லை* என்ற புதினம் குறித்த விரிவான விமர்சனம் வெளியானது. 

விடியல் ஐந்தாவது இதழ் (சனவரி 1976 ) முதல், மாதமிருமுறையானது. அதிலிருந்து அது தன் போக்கையும் மாற்றிக் கொண்டது. நாடுகள் பற்றிய தகவல்கள், குறிப்புகள், வெளிநாட்டுத் தலைவர்கள் பற்றிய சிறு கட்டுரைகள் முதலியன வெளியாயின. சிறு சிறு கவிதைகளும் இடம் பெற்றன. தரமான படைப்புகள் கிடைப்பது சிரமமாக இருப்பதே இதற்குக் காரணமாகும் என்று அறிவிக்கப்பட்டது.

1976 ஏப்ரல் முதல் விடியல் வார இதழாக மாற்றம் பெற்றது. அரசியல் குறிப்புகள், அயல்நாட்டு செய்திகள், கேள்விபதில் பகுதி, உருவக் கதை போன்றவற்றுடன், மாணவன் எழுதிய குரல்கள் என்ற தொடர் நாடகமும் வெளிவந்தது. கலை இலக்கிய விவகாரங்கள், விமர்சனங்கள் முதலியன இடம் பெறவில்லை. இது குறித்து வாசகர்கள் கேள்வி எழுப்பியதும் உண்டு. 

விடியலின் 25 வது இதழ் (25 சூலை 76) முக்கியமானது. அதில் விரிவான சுய விமர்சனம் ஒன்றை அது வெளியிட்டது. அதில்;

பொதுவாக விடியல் இதழ்கள் நெடுக ஏகாதிபத்திய எதிர்ப்புக் கட்டுரைகள்தான் இடம் பெற்றிருக்கின்றன. விடியல் தனக்குப் பிரதான எதிரியாக வரித்துக் கொண்டிருக்கிற நிலப்பிரபுத்துவத்தைக் கருவறுப்பதற்கு சொற்ப முயற்சியே எடுத்துக் கொள்ளப்பட்டிருக்கிறது. நிலப்பிரபுத்துவத்தை மூர்க்கத்தனமாக எதிர்க்கும் கதைகள், கவிதைகள், கட்டுரைகள் ஆகியவை வெளியாவதற்கான வாய்ப்புக்களை அகலப்படுத்தியிருக்க வேண்டும். என்று குறிப்பிட்டது.

விடியல் 25வது இதழுடன் நின்றுபோனது. அதன் 25 வது இதழின் கடைசிப் பக்கத்தில் ஒரு சீனக் கவிதை அச்சிடப்பட்டது. அதன் தலைப்பு: ’நன்றி! போய் வருகிறோம்.’ என்பதாகும்.

## குறிப்புகள்

பகுப்பு:தமிழ்நாட்டுத் தமிழ் இதழ்கள்
பகுப்பு:சிற்றிதழ்கள்
பகுப்பு:1970 களில் வெளிவந்த தமிழ் இதழ்கள்
பகுப்பு:நின்று போன தமிழ் இதழ்கள்